ซาม มุรซี

ซาม ซายิด มุรซี (เกิดวันที่ 10 กันยายน ค.ศ. 1991) เป็นนักฟุตบอลผู้เล่นในตำแหน่งกองกลางตัวรับให้กับอิปสวิชทาวน์ในพรีเมียร์ลีกและทีมชาติอียิปต์

มุรซีถูกปล่อยจากทีมเยาวชนของวุลเวอร์แฮมป์ตันวอนเดอเรอส์ และได้เข้าร่วมทีมเยาวชนของพอร์ตเวลใน ค.ศ. 2008 โดยเขาได้ลงเล่นนัดแรกในเดือนกุมภาพันธ์ ค.ศ. 2010 และได้เลื่อนขึ้นมาเล่นระดับอาชีพในฤดูร้อนปีเดียวกัน เขาขึ้นมาเป็นตัวหลักของทีมในฤดูกาล 2010–11 หลังจากที่ต่อสัญญาสองปี เขามีส่วนช่วยให้สโมสรเลื่อนชั้นจากลีกทูในฤดูกาล 2012–13 ต่อมาเขาเข้าร่วมเชสเตอร์ฟีลด์ในเดือนกรกฎาคม ค.ศ. 2013 และได้ลงเล่นในรอบชิงชนะเลิศของฟุตบอลลีกโทรฟีใน ค.ศ. 2014 นอกจากนี้ ยังพาทีมคว้าแชมป์ลีกทูในฤดูกาล 2013–14 เขาถูกขายให้กับวีแกนแอทเลติกในเดือนมกราคม ค.ศ. 2016 และช่วยให้วีแกนชนะเลิศลีกวันในฤดูกาล 2015–16 เขาถูกปล่อยยืมตัวให้กับบาร์นสลีย์ในเดือนสิงหาคม ค.ศ. 2016 และเมื่อเขากลับสู่วีแกน ซึ่งตกชั้นจากแชมเปียนชิป เขาก็ได้กลายเป็นตัวหลักของทีม และช่วยให้ทีมชนะเลิศลีกวันและกลับสู่แชมเปียนชิปในฤดูกาล 2017–18

 เกียรติประวัติ 
พอร์ตเวล
 ลีกทู อันดับที่สาม (เลื่อนชั้น): 2012–13

เชสเตอร์ฟีลด์
 ลีกทู: 2013–14
 ฟุตบอลลีกโทรฟี รองชนะเลิศ: 2013–14

วีแกนแอทเลติก
 ลีกวัน: 2015–16, 2017–18

รางวัลส่วนตัว
 ผู้เล่นเยาวชนแห่งปี พอร์ตเวล: 2009–1]
 ผู้เล่นดาวรุ่งแห่งปี พอร์ตเวล: 2010–11
 ผู้เล่นยอดเยี่ยมแห่งปี เชสเตอร์ฟีลด์: 2013–14

 อ้างอิง 

 แหล่งข้อมูลอื่น 

 Profile at the Wigan Athletic F.C. website


หมวดหมู่:บุคคลจากวุลเวอร์แฮมป์ตัน
หมวดหมู่:นักฟุตบอลชาวอียิปต์
หมวดหมู่:นักฟุตบอลทีมชาติอียิปต์
หมวดหมู่:นักฟุตบอลชาวอังกฤษ
หมวดหมู่:กองกลางฟุตบอล
หมวดหมู่:ผู้เล่นสโมสรฟุตบอลวีแกนแอทเลติก
หมวดหมู่:ผู้เล่นสโมสรฟุตบอลบาร์นสลีย์
หมวดหมู่:ผู้เล่นในฟุตบอลลีกอังกฤษ
หมวดหมู่:ผู้เล่นในฟุตบอลโลก 2018
หมวดหมู่:ชาวอังกฤษเชื้อสายอียิปต์
หมวดหมู่:ผู้เล่นสโมสรฟุตบอลอิปสวิชทาวน์